তামাকজাত পণ্যে বসছে ৪০ শতাংশ জিএসটি!

ওয়েব ডেস্ক : দেশের কর কাঠামোয় পরিবর্তন এনেছে কেন্দ্রীয় সরকার। যার ফলে একাধিক পণ্যের উপর থেকে কমবে জিএসটি(GST)। তবে সকলের নজর কেড়েছে ‘সিন প্রডাক্ট’ অর্থাৎ ‘পাপ পণ্যে’ জিএসটি বৃদ্ধি। আগামী দিনে এই সব পণ্যের উপর উপর ৪০ শতাংশ কর লাগু করতে চলেছে সরকার।

নতুন কর কাঠামোয় ‘সিন প্রডাক্ট’ অর্থাৎ ‘পাপ পণ্যে’র উপরে সবথেকে বেশি জিএসটি (GST) বসতে চলেছে। এই পণ্যগুলির মধ্যে রয়েছে তামাক, গুটখা, পান মশলা, মদ ও কোল্ডড্রিঙ্কের মতো সামগ্রী। ফলে এই সব জিনিস কিনতে অতিরিক্ত খরচ করতে হবে সাধারণ মানুষকে।

আরও খবর : নতুন GST কাঠামো ঘোষণার পরেই চাঙ্গা হল শেয়ার বাজার

প্রশ্ন উঠছে, কেন এই পণ্যগুলির উপর এত পরিমাণ কর চাপানো হচ্ছে? মূলত এই সব পণ্যের উপর আগে ২৮ শতাংশ জিএসটি বসানো হয়েছিলল। সঙ্গে ক্ষতিপূরণ সেসও ধার্য করা হতো। ফলে এই সব পণ্যের উপর মোট ৫৩ শতাংশ ট্য়াক্স বসতো। জানা যাচ্ছে, ২০২৬ সালের মার্চ মাসের মধ্যে এই সব পণ্যের উপর থেকে ক্ষতিপূরণ সেস বাতিল করা হবে। তবে রাজস্বের প্রভাব যেন না পড়ে সেই কারণে তামাকজাত ও পানীয় এই পণ্যগুলির উপর ৪০ শতাংশ কর বসানো হবে। মূলত স্বাস্থ্য ও সমাজের পক্ষে ক্ষতিকর প্রভাবের জন্যই এই পণ্যগুলির উপর অতিরিক্ত কর বসানোর কথা ভাবছে কেন্দ্র। তবে সেটা আগামী বছরেই বাড়ানো হবে।

অন্যদিকে কেন্দ্রের তরফে যে নতুন করের স্ল্য়াব ঘোষণা করা হয়েছে তাতে ১২ শতাংশ ও ২৮ শতাংশের স্ল্যাব (Tax Slab) তুলে দেওয়া হয়েছে। তার বদলে ৫ ও ১৮ শতাংশের স্ল্যাব থাকবে। এর পাশাপাশি বিলাসবহুল পণ্যের ক্ষেত্রে প্রস্তাবিত ৪০ শতাংশ করের স্ল্যাব অনুমোদন পেয়েছে। এর ফলে বহু পণ্যের দাম কমতে পারে বলে অনুমান করা হচ্ছে। এর পাশপাশি ৩৩টি জীবনদায়ী ওষুধের কর শূণ্যে নামিয়ে আনা হয়েছে। আগামী ২২ সেপ্টেম্বর থেকে জিএসটি-র এই নতুন হার কার্যকর হতে চলেছে।